

ที่ บร ๗๖๙๐๑/ว 9 ที่ทำการองค์การบริหารส่วนตำบลสะแกโพรง
 อำเภอเมืองบุรีรัมย์ จังหวัดบุรีรัมย์

 28 กุมภาพันธ์ 2563

เรื่อง การป้องกันการแพร่ระบาดของโรคปอดอักเสบจากเชื้อไวรัสโคโรน่าสายพันธุ์ใหม่ 2019

เรียน กำนัน/ผู้ใหญ่บ้าน/สมาชิกสภาองค์การบริหารส่วนตำบลสะแกโพรง หมู่ 1 – หมู่ 26

อ้างถึง หนังสืออำเภอเมืองบุรีรัมย์ ด่วนที่สุด ที่ บร 0023.6/ว 139 ลงวันที่ 24 กุมภาพันธ์ 2563

สิ่งที่ส่งมาด้วย สำเนาหนังสืออำเภอเมืองบุรีรัมย์ ด่วนที่สุด ที่ บร 0023.6/ว 139 ลงวันที่ 24 กุมภาพันธ์ 2563 จำนวน 1 ชุด

 ด้วยอำเภอเมืองบุรีรัมย์แจ้งว่า จังหวัดบุรีรัมย์ได้รับแจ้งจากกรมส่งเสริมการปกครองท้องถิ่นว่าขณะนี้มีรายงานข่าวการแพร่การระบาดของโรคปอดอักเสบจากเชื้อไวรัสโคโรน่าสายพันธ์ใหม่ 2019 ในเมืองอู่ฮั่นมณฑลหูเป่ย สาธารณรัฐประชาชนจีน กอปรกับกรมควบคุมโรค กระทรวงสาธารณสุขได้ยกระดับศูนย์ปฏิบัติการภาวะฉุกเฉิน เป็นระดับ 3 เพื่อติดตามสถานการณ์โรคทั้งในประเทศและต่างประเทศอย่างใกล้ชิด และบริหารจัดการทรัพยากร เสริมสร้างความเข้มแข็งของระบบการเฝ้าระวังค้นหาผู้ป่วยโรคปอดอักเสบจากเชื้อไวรัสที่มาจากต่างประเทศโดยเน้นการคัดกรองไข้ ณ ช่องทางเข้าออกประเทศที่ท่าอากาศยาน 5 แห่ง ได้แก่ ท่าอากาศยานนานาชาติสุวรรณภูมิ ดอนเมือง เชียงใหม่ ภูเก็ตและกระบี่ เพิ่มการเฝ้าระวังที่โรงพยาบาล สนับสนุนการเตรียมความพร้อมสำหรับรับมือโรคติดต่ออุบัติใหม่ โดยครอบคลุมระบบบริการสาธารณสุขทั้งในภาครัฐ ภาคเอกชนและชุมชนแหล่งท่องเที่ยวโดยบูรณาการการทำงานร่วมกับหน่วยงานต่างๆ และได้จัดทำรายงานสถานการณ์และใบความรู้ที่เกี่ยวข้องกับโรค รวมถึงรายงานความพร้อมของกระทรวงสาธารณสุขว่ามีทั้งมาตรการเฝ้าระวังและแนวทางการป้องกันการแพร่ระบาด จึงขอความร่วมมือท่านกำนัน/ผู้ใหญ่บ้าน/สมาชิกสภาองค์การบริหารส่วนตำบลสะแกโพรงดำเนินการ ดังนี้

1. ประชาสัมพันธ์ให้ประชาชนระมัดระวัง และป้องกันการระบาดของโรคฯ หากมีอาการไข้ขึ้นสูงอย่างรวดเร็ว ลดยาก ปวดศีรษะและลำตัว มีอาการไอต่อเนื่องเป็นระยะเวลานาน มีน้ำมูก ให้รีบไปพบแพทย์
2. ให้ความร่วมมือและสนับสนุนหน่วยงานสาธารณสุขในพื้นที่ หากพบผู้ที่มีภาวะเสี่ยงต่อโรคให้ประสานหน่วยงานสาธารณสุขทันที
3. วิธีป้องกันการติดเชื้อไวรัสโคโรนาสายพันธุ์ใหม่ 2019 ดังนี้
	1. สวมหน้ากากอนามัยเมื่ออยู่ในที่ชุมชน
	2. หลีกเลี่ยงการสัมผัสผู้ป่วย ไม่อยู่ใกล้ชิดผู้ป่วยที่ไอหรือจาม
	3. หลีกเลี่ยงการอยู่ในสถานที่แออัด

3.3 หลีกเลี่ยง...

* 1. หลีกเลี่ยงการไปตลาดค้าสัตว์ และไม่สัมผัสหรืออยู่ใกล้กับสัตว์โดยเฉพาะอย่างยิ่งสัตว์ ที่ป่วยหรือตาย
	2. หมั่นล้างมือให้สะอาดอยู่เสมอด้วยน้ำ และสบู่ หรือแอลกอฮอล์ เจลล้างมือ ไม่นำมือไปสัมผัสตา จมูก ปาก โดยไม่จำเป็น
	3. ไม่ใช้ของส่วนตัวร่วมกับผู้อื่น เช่น ผ้าเช็ดหน้า แก้วน้ำ ผ้าเช็ดตัว ฯลฯ เนื่องจากเชื้อก่อโรคทางระบบทางเดินหายใจสามารถเข้าสู่ร่างกายได้ทางการสัมผัสสารคัดหลั่ง ของผู้ติดเชื้อ
	4. รับประทานอาหารปรุงสุกร้อน

ทั้งนี้ สามารถสืบค้นข้อมูลรายงานสถานการณ์โรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มเติมได้ที่ [https://ddc.moph.go.th/viralpneumonia/intro.php ศูนย์](https://ddc.moph.go.th/viralpneumonia/intro.php%20%E0%B8%A8%E0%B8%B9%E0%B8%99%E0%B8%A2%E0%B9%8C)ปฏิบัติการภาวะฉุกเฉิน กรมควบบคุมโรคกระทรวงสาธารณสุข หรือโทรศัพท์สายด่วนหมายเลข 1422 และสามารถดาวน์โหลดสิ่งที่ส่งมาด้วยได้ที่เว็บไซต์กรมส่งเสริมการปกครองท้องถิ่น หัวข้อ “หนังสือราชการ” นั้น

 ในการนี้ องค์การบริหารส่วนตำบลสะแกโพรง จึงขอความอนุเคราะห์ท่านได้กรุณาประชาสัมพันธ์และปิดประกาศ การป้องกันการแพร่ระบาดของโรคปอดอักเสบจากเชื้อไวรัสโคโรน่าสายพันธุ์ใหม่ 2019 ให้ประชาชนในพื้นที่ได้รับทราบและถือปฏิบัติ รายละเอียดปรากฏตามสิ่งที่แนบมาพร้อมนี้

 จึงเรียนมาเพื่อทราบและประชาสัมพันธ์

 ขอแสดงความนับถือ

 นายตุ๋ย ปุลันรัมย์

 ( นายตุ๋ย ปุลันรัมย์ )

 นายกองค์การบริหารส่วนตำบลสะแกโพรง

สำนักปลัด

งานสาธารณสุขและสิ่งแวดล้อม

โทรศัพท์ 044-184000

*“ คนบุรีรัมย์ ครอบครัวเดียวกัน สายเลือดเดียวกัน ลูกหลานรัชกาลที่ ๑ “*



ที่ บร ๗๖๙๐๑/ว ที่ทำการองค์การบริหารส่วนตำบลสะแกโพรง
 อำเภอเมืองบุรีรัมย์ จังหวัดบุรีรัมย์

 กุมภาพันธ์ 2563

เรื่อง การป้องกันการแพร่ระบาดของโรคปอดอักเสบจากเชื้อไวรัสโคโรน่าสายพันธุ์ใหม่ 2019

เรียน ผู้อำนวยการโรงเรียน และหัวหน้าศูนย์พัฒนาเด็กเล็ก ในเขตตำบลสะแกโพรง

อ้างถึง หนังสืออำเภอเมืองบุรีรัมย์ ด่วนที่สุด ที่ บร 0023.6/ว 139 ลงวันที่ 24 กุมภาพันธ์ 2563

สิ่งที่ส่งมาด้วย สำเนาหนังสืออำเภอเมืองบุรีรัมย์ ด่วนที่สุด ที่ บร 0023.6/ว 139 ลงวันที่ 24 กุมภาพันธ์ 2563 จำนวน 1 ชุด

 ด้วยอำเภอเมืองบุรีรัมย์แจ้งว่า จังหวัดบุรีรัมย์ได้รับแจ้งจากกรมส่งเสริมการปกครองท้องถิ่นว่าขณะนี้มีรายงานข่าวการแพร่การระบาดของโรคปอดอักเสบจากเชื้อไวรัสโคโรน่าสายพันธ์ใหม่ 2019 ในเมืองอู่ฮั่นมณฑลหูเป่ย สาธารณรัฐประชาชนจีน กอปรกับกรมควบคุมโรค กระทรวงสาธารณสุขได้ยกระดับศูนย์ปฏิบัติการภาวะฉุกเฉิน เป็นระดับ 3 เพื่อติดตามสถานการณ์โรคทั้งในประเทศและต่างประเทศอย่างใกล้ชิด และบริหารจัดการทรัพยากร เสริมสร้างความเข้มแข็งของระบบการเฝ้าระวังค้นหาผู้ป่วยโรคปอดอักเสบจากเชื้อไวรัสที่มาจากต่างประเทศโดยเน้นการคัดกรองไข้ ณ ช่องทางเข้าออกประเทศที่ท่าอากาศยาน 5 แห่ง ได้แก่ ท่าอากาศยานนานาชาติสุวรรณภูมิ ดอนเมือง เชียงใหม่ ภูเก็ตและกระบี่ เพิ่มการเฝ้าระวังที่โรงพยาบาล สนับสนุนการเตรียมความพร้อมสำหรับรับมือโรคติดต่ออุบัติใหม่ โดยครอบคลุมระบบบริการสาธารณสุขทั้งในภาครัฐ ภาคเอกชนและชุมชนแหล่งท่องเที่ยวโดยบูรณาการการทำงานร่วมกับหน่วยงานต่างๆ และได้จัดทำรายงานสถานการณ์และใบความรู้ที่เกี่ยวข้องกับโรค รวมถึงรายงานความพร้อมของกระทรวงสาธารณสุขว่ามีทั้งมาตรการเฝ้าระวังและแนวทางการป้องกันการแพร่ระบาด จึงขอความร่วมมือท่านกำนัน/ผู้ใหญ่บ้าน/สมาชิกสภาองค์การบริหารส่วนตำบลสะแกโพรงดำเนินการ ดังนี้

1. ประชาสัมพันธ์ให้ประชาชนระมัดระวัง และป้องกันการระบาดของโรคฯ หากมีอาการไข้ขึ้นสูงอย่างรวดเร็ว ลดยาก ปวดศีรษะและลำตัว มีอาการไอต่อเนื่องเป็นระยะเวลานาน มีน้ำมูก ให้รีบไปพบแพทย์
2. ให้ความร่วมมือและสนับสนุนหน่วยงานสาธารณสุขในพื้นที่ หากพบผู้ที่มีภาวะเสี่ยงต่อโรคให้ประสานหน่วยงานสาธารณสุขทันที
3. วิธีป้องกันการติดเชื้อไวรัสโคโรนาสายพันธุ์ใหม่ 2019 ดังนี้
	1. สวมหน้ากากอนามัยเมื่ออยู่ในที่ชุมชน
	2. หลีกเลี่ยงการสัมผัสผู้ป่วย ไม่อยู่ใกล้ชิดผู้ป่วยที่ไอหรือจาม
	3. หลีกเลี่ยงการอยู่ในสถานที่แออัด

3.3 หลีกเลี่ยง...

* 1. หลีกเลี่ยงการไปตลาดค้าสัตว์ และไม่สัมผัสหรืออยู่ใกล้กับสัตว์โดยเฉพาะอย่างยิ่งสัตว์ที่ป่วยหรือตาย
	2. หมั่นล้างมือให้สะอาดอยู่เสมอด้วยน้ำ และสบู่ หรือแอลกอฮอล์ เจลล้างมือ ไม่นำมือไปสัมผัสตา จมูก ปาก โดยไม่จำเป็น
	3. ไม่ใช้ของส่วนตัวร่วมกับผู้อื่น เช่น ผ้าเช็ดหน้า แก้วน้ำ ผ้าเช็ดตัว ฯลฯ เนื่องจากเชื้อก่อโรคทางระบบทางเดินหายใจสามารถเข้าสู่ร่างกายได้ทางการสัมผัสสารคัดหลั่งของผู้ติดเชื้อ
	4. รับประทานอาหารปรุงสุกร้อน

ทั้งนี้ สามารถสืบค้นข้อมูลรายงานสถานการณ์โรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มเติมได้ที่ [https://ddc.moph.go.th/viralpneumonia/intro.php ศูนย์](https://ddc.moph.go.th/viralpneumonia/intro.php%20%E0%B8%A8%E0%B8%B9%E0%B8%99%E0%B8%A2%E0%B9%8C)ปฏิบัติการภาวะฉุกเฉิน กรมควบบคุมโรคกระทรวงสาธารณสุข หรือโทรศัพท์สายด่วนหมายเลข 1422 และสามารถดาวน์โหลดสิ่งที่ส่งมาด้วยได้ที่เว็บไซต์กรมส่งเสริมการปกครองท้องถิ่น หัวข้อ “หนังสือราชการ” นั้น

 ในการนี้ องค์การบริหารส่วนตำบลสะแกโพรง จึงขอความอนุเคราะห์ท่านได้กรุณาประชาสัมพันธ์และปิดประกาศการป้องกันการแพร่ระบาดของโรคปอดอักเสบจากเชื้อไวรัสโคโรน่าสายพันธุ์ใหม่ 2019 ให้นักศึกษาและนักเรียนในพื้นที่ได้รับทราบและถือปฏิบัติ รายละเอียดปรากฏตามสิ่งที่แนบมาพร้อมนี้

 จึงเรียนมาเพื่อทราบและประชาสัมพันธ์

 ขอแสดงความนับถือ

 ( นายตุ๋ย ปุลันรัมย์ )

 นายกองค์การบริหารส่วนตำบลสะแกโพรง

สำนักปลัด

งานสาธารณสุขและสิ่งแวดล้อม

โทรศัพท์ 044-184000

*“ คนบุรีรัมย์ ครอบครัวเดียวกัน สายเลือดเดียวกัน ลูกหลานรัชกาลที่ ๑ “*